እምነት ዝሓለፈ ሰሙን፡ ደቡብ ኣፍሪቃ ካብ 50 ዘይበልጹ ሰባት ዝርከብሉ ሃይማኖታዊ ምትእኽኻብ ብምፍቃድ፡ ኣብያተ ክርስቲያንን መሳጊድን ክኽፈቱ ገይራ እያ። መንግስቲ፡ ዝርግሐ እዚ ቫይረስ ንምቁጽጻር ዝወሰዶ ስጉምቲ ዕጽዋ ከፍኩስ ሓያል ጸቕጢ ይበጽሖ ስለ ዝነበረ፡ ነዚ ንምህዳእ ብዝመስል ገለ ስጉምታት ክፎኽሱ ገይሩ እዩ። እዚ ውሳነ ግን ከበድቲ ስግኣታት ዝሓዘ እዩ። ሃይማኖታዊ ምትእኽኻባት ብዕድመ ዝደፍኡ ሰባት ናብ ትካላት እምነት ክምጽኡ ስለ ዝገብሩ፡ ብደረጃ ዓለም እዚኦም ማእከል እቲ ለበዳ ናይ ምዃን ተኽእሎ ኣለዎም ተባሂሉ'ዩ ዝውሰድ። "እዚ ውሳነ፡ እቶም መምርሒታት ኣብ ሳይንስ ዝተሞርኮዙ ምዃኖም ዘይምቕባል'ዩ ዘርኢ" ክብል ተንታኒ ፖለቲካ ሪቻርድ ካላንድ ይዛረብ። ምንጪ ስእሊ, Getty Images መግለጺ ስእሊ, ኣብ ደቡብ ኣፍሪቃ ብምክንያት ዕጽዋ ኣብያተ ክርስትያናት ጥርሖም ኮይኖም፡ ኣገልግሎት ብኢንተርነት ይህቡ ነይሮም መንግስቲ፡ እንተውሓደ ልዕሊ 65 ዓመት ዝኾኑ ሰባት ናብቶም ሃይማኖታዊ ፍጻመ ዝካየደሎም ቦታታት ከይጽምበሩ ክገብር ይኽእል ነይሩ'ውን ይብል። መራሕቲ ሃይማኖት፡ ስነ ስርዓት ጸሎት ኣብ ዝፍጽምሉ እዋን፡ ንኣመንቶም መምርሒ ኣካላዊ ርሕቐትካ ምሕላውን ኣልኮል ዘለዎ መጽረዪ ኢድ ምጥቃም ምዝኽኻር ክዝንግዑ ከም ዘይብሎም፡ መንግስቲ ኣዘኻኺሩ'ዩ። 6.
